recursal/SuperWikiNEXT-32B huggingface dataset:
**Gunung Gajah Terom** merupakan sebuah gunung yang terletak di Hulu Terengganu, Terengganu, Malaysia. Gunung ini mempunyai ketinggian setinggi 1,206 meter (3,958 kaki).

Gunung Gajah Terom terletak berhampiran dengan tasik Kenyir. Seluruh kawasan tersebut terdiri dari 7 gunung iaitu Gunung Tembat, Gunung Bongsu dan Gunung Lawit di utara, Gunung Kachang, dan Gunung Raung di barat, Gunung Gajah Terom di barat dan Gunung Gagau di sebelah selatan.

Jenis hutan
-----------

Gunung Gajah Terom mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

Lihat juga
----------

* Pelancongan di Terengganu

Rujukan
-------

1. ↑  "Riak alam Tasik Kenyir". Diarkibkan daripada yang asal pada 2017-08-07. Dicapai pada 2017-08-07.
2. ↑  Treasures of Kenyir  
Sayed Mohd. Zain Hasan, Mohd. Azmi Ambak  
Kolej Universiti Sains dan Teknologi Malaysia, 2005 - Ecotourism - 80 pages

Pautan luar
-----------

* Laluan 'hilang' ke puncak Gajah Terom.[*pautan mati kekal*]
Tunjuk perasaan di Jerman Timur pada 1989/1990
**Tunjuk perasaan** atau **unjuk rasa** atau **demonstrasi** ialah perbuatan sekumpulan orang berkumpul beramai-ramai atau berarak di hadapan umum secara aman tanpa melibatkan sebarang perbuatan yang menyerang; tindakan ini biasanya dilakukan untuk menyatakan pendapat khusus kelompok tersebut atau menentang balas kebijakan yang dilaksanakan suatu pihak. Ia dapat juga dilakukan sebagai sebuah upaya penekanan secara politik oleh kepentingan kelompok.

Jenis
-----

Bantahan ramai yang dilakukan ini lazimnya dengan tujuan atau motif tertentu sama ada ia menyentuh isu ekonomi, masyarakat mahupun politik. Adakalanya apabila isu yang disentuh ini sangat menimbulkan kontroversi, maka suatu tunjuk perasaan yang melawan pendirian kelompok asal akan bermunculan; dua-dua puak yang sengit ini boleh mengganas sekiranya bertembung.

Kelompok yang terlibat dalam peramaian ini muncul sama ada secara berhimpun, berarak, malah juga secara duduk.

Kawalan khalayak
----------------

Tunjuk perasaan jika tidak dikawal dengan baik kadangkalanya cenderung menyebabkan perosakan harta benda akibat perasaan atau semangat terlalu kuat para penunjuk rasa. Sekiranya keadaan menggenting ini menjadi semakin gawat, maka pihak polis atau pasukan tentera yang memerhati akan mengamankan keadaan menggunakan pendekatan tidak membahayakan (*non-lethal force*) sama ada menggunakan alat melemahkan deria (seperti gas pemedih mata atau penyembur lada) ataupun senjata yang melumpuhkan seketika (misalnya peluru getah atau alat perenjat.)

Nota
----

1. ↑  Ketiga-tiga Malaysia, Indonesia dan Singapura menggunakan istilah **tunjuk perasaan** tetapi Indonesia juga lebih lazim menggunakan **unjuk rasa**.

Rujukan
-------

1. 1 2  "demonstration". *Istilah MABBIM*. Dewan Bahasa dan Pustaka. Cite has empty unknown parameter: `|1=` (bantuan)
2. ↑  "tunjuk perasaan". *Kamus Besar Bahasa Indonesia* (ed. ke-3). Badan Pengembangan Bahasa dan Perbukuan. 2016.
3. 1 2  "'tunjuk perasaan' - Maklumat Kata". *Pusat Rujukan Persuratan Melayu*. Dewan Bahasa dan Pustaka Malaysia. Dicapai pada 19 September 2019.
4. ↑  "unjuk rasa". Badan Pengembangan Bahasa dan Perbukuan. Dicapai pada 19 September 2019. Unknown parameter `|dictionary=` ignored (bantuan)
5. ↑  "Arti kata tunjuk" (ed. ke-3). Badan Pengembangan Bahasa dan Perbukuan. 2016. Dicapai pada 19 September 2019. Unknown parameter `|dictionary=` ignored (bantuan) - lihat sambungan kepada "perasaan"
**M. Osman** (27 Ogos 1940 – 28 Julai 2001) merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia. Mempunyai lebih dari 24 EP (album lagu nyanyian dan ciptaan)

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

M. Osman sering membuat persembahan dengan diiringi oleh Kumpulan Les Fentones & kumpulan The Siglap Boys, Kugiran Nirwana, kugiran The Clan, kugiran The Mods, Kugiran Le Dreamers. Beliau mencipta nama dengan lagu Suzana. Seiring dengan itu, M. Osman telah diberi gelaran Raja Pop Yeh Yeh semasa Konsert Nostalgia Pop Yeh Yeh dipentaskan di Stadium Negara pada tahun 1985.

M. Osman merupakan antara penyanyi tempatan yang pertama merakamkan lagu dalam bentuk Pop Yeh-yeh dengan lagunya Suzanna pada 1964. Beliau berkahwin dengan Afidah Es yang juga merupakan seorang penyanyi, dan merupakan bapa kepada Aziz M. Osman dan Zulkifli M. Osman.

Antara filem lakonannya ialah Chuchu Datok Merah, Cinta Kasih Sayang, Fajar Menyingsing, Ibu Ayam dan Anak Manja. Allahyarham juga pernah mengarah filem dan drama. Antara filem arahannya ialah Pasung Puaka, Anak Tunggal dan Ilmu Saka. M. Osman bersama anaknya Aziz M. Osman dan Zulkifli M. Osman menguruskan Paradigm Pictures yang aktif menerbitkan filem dan drama.

Beliau meninggal dunia pada 28 Julai 2001 pada usia 60 tahun. Jenazah selamat dikebumikan di Tanah Perkuburan Islam Taman Selaseh.

Diskografi
----------

### Lagu-lagu

* Gelombang Rindu
* Dara
* Dimana Gerangan
* Kisah Disimpang
* Suzana
* Kasih Berduka
* Desa Suchi
* Mimpiku
* Selamat Tinggal Pujaan
* Melati
* Hanchor Harapan
* Mawarku Pergi
* Dendang Patah Hati
* Madah Harapan
* Keluhan Hiba
* Kahwin Paksa
* Pesona
* Bisekan Malam

Kugiran pengiring
-----------------

* Kumpulan Les Fentones
* kumpulan The Singlap Boys

* 
* 
*

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1963 | *Chuchu Datok Merah* | Wan Embong | Filem pertama |
| 1979 | *Pasung Puaka* | — | Sebagai pengarah |
| 1980 | *Anak Tunggal* | — |
| 1984 | *Ilmu Saka* | — |
| 1992 | *Rimba Malam* | Pak Udin |  |
| 1993 | *Fantasi* |  |  |
| 1996 | *Scoop* | Maarof |  |
| 2000 | *Leftenan Adnan* | Pak Saidi |  |
| 2001 | *Seri Dewi Malam* | Pesakit | Filem terakhir |
|

### Telefilem

| Tahun | Tajuk | Peranan | Catatan |
| --- | --- | --- | --- |
| 1993 | *Perang Mertua* | Ayah Azean |  |

Rujukan
-------

1. ↑  "Si kecil pengkritik tak bertauliah". Diarkibkan daripada yang asal pada 2018-11-10. Dicapai pada 2018-11-10.
2. ↑  Pelakon M. Osman meninggal diserang angin ahmar Diarkibkan 2017-11-17 di Wayback Machine *Utusan Malaysia* (28 Julai 2001). Diperoleh pada 17 November 2011.

Pautan luar
-----------

* M. Osman di Pangkalan Data Filem Internet (IMDb)
* NST online dated 18 September 2007.
***Taxi 3*** adalah sebuah filem Perancis 2003 diarah oleh Gérard Krawczyk. Ia sebuah sequel ke *Taxi* ditulis oleh Luc Besson dan diarah oleh Gérard Pirès pada 1998 dan pada *Taxi 2* diarah oleh Gérard Krawczyk pada 2000. 

Templat:Spoiler

Sekumpulan pencuri memanggil diri mereka sebagai Kumpulan Santa Claus melakukan kecoh dan polis tidak mudah dapat menangkap mereka. Polis Superintendent Gilbert (dilakon oleh Bernard Farcy) distracted oleh seorang wartawan Cina (Bai Ling) menulis sebuah cerita mengenai pancaragamnya. Isteri Detektif Emilien, Petra, telah announced bahawa dia hamil dan pemandu teksi Daniel (Samy Naceri) sedang berada dalam krisis perhubungan. Setelah berlakunya beberapa kesilapan yang mana para pencuri dari masa ke masa dengan seorang wartawan di situ merakamkannya semua, Daniel memandu teksi gayanya untuk membantu polis.

Pelakon
-------

* Sylvester Stallone mempunyai batu perhiasan berukir pada awal filem itu sebagai penumpang teksi dengan suaranya digelar sebagai dia tidak boleh bercakap Perancis .

Pengeluaran
-----------

Tajuk membuka adalah spoof lucu dari orang-orang yang ditonjolkan dalam filem James Bond, dan terdapat beberapa mengangguk ke 007 kanun sepanjang filem contohnya ini Daniel berputar nombor plat dan mengejar ski di kemuncak filem itu .

Pautan luar
-----------

* (Belanda) Laman rasmi
* *title*  di Pangkalan Data Filem Internet (IMDb)
* WMV HD 1080p24
* (Belanda) Trailer Taxi 3: 45kbps Diarkibkan 2007-09-27 di Wayback Machine 247kbps Diarkibkan 2007-09-27 di Wayback Machine
YB Tuan **Abbas Salimi bin Che Azmi** ialah seorang ahli politik dan aktivis Malaysia dari Parti Amanah Negara. Beliau telah dilantik sebagai Ahli Majlis Perbandaran Subang Jaya (MPSJ) Zon 12 sejak 2018, yang merupakan kampung Melayu di kawasan tersebut. Dalam parti politik, beliau dilantik sebagai Naib Ketua Pemuda IV Parti Amanah Negara sejak 2020. Bagi menghadapi pilihan raya negeri Selangor 2023, beliau telah dicalonkan mewakili Pakatan Harapan di DUN Seri Serdang.

Isu dan tengkarah
-----------------

### Inisiatif atas kematian pegawai bomba, Adib Kassim

Pada 2018, beliau mengusulkan penubuhan tabung khas untuk Allahyarham Muhammad Adib Mohd Kassim sebagai tanda solidariti kepada keluarga Allahyarham.

Kerjaya Politik
---------------

### Pilihan Raya Negeri Selangor 2023

Beliau telah dicalonkan untuk bertanding dalam pilihan raya negeri Seri Serdang di bawah Pakatan Harapan pada tahun 2023. Dalam pertempuran tiga penjuru tersebut, beliau berhadapan dengan calon baru dalam pilihan raya - Amir Hariri Abd Hadi daripada Muda dan Mohd Shukor Mustaffa daripada PN - Bersatu. Ketika bertanding, beliau menekankan bahawa kerajaan negeri telah menjalankan banyak program yang berkaitan dengan pemuda untuk membantu kesejahteraan mereka dan beliau berjanji untuk meneruskan program tersebut.

Rujukan
-------

1. ↑  "Minit Mesyuarat Penuh Majlis Perbandaran Subang Jaya Bil. 07 Tahun 2018" (PDF). *MPSJ*. Dicapai pada 26 Julai 2023.
2. 1 2  "MPSJ lancar tabung khas untuk Adib".
3. ↑  "Bantu Yazid". *Harian Metro* (dalam bahasa Inggeris). 2015-09-14. Dicapai pada 2023-07-25.
4. 1 2  "State polls: Three-cornered fights for Seri Serdang, Seri Kembangan in Selangor". *The Star* (dalam bahasa Inggeris). Dicapai pada 2023-07-29.
5. ↑  HUSAIN, NURUL HUDA (2020-01-22). "Amanah pilih 14 Ketua Pemuda negeri". *Sinar Harian*. Dicapai pada 2023-07-26.
6. ↑  Jeevendran, Kasthuri (2023-07-23). "PRN: Amanah bertanding di 31 DUN". *MalaysiaGazette* (dalam bahasa Inggeris). Dicapai pada 2023-07-25.
**Citibank** (digayakan sebagai **citibank**) ialah bahagian pengguna untuk perkhidmatan kewangan multinasional Citigroup. Citibank ditubuhkan pada tahun 1812 sebagai *City Bank of New York*, dan kemudian menjadi *First National City Bank of New York*. Bank ini mempunyai 2,649 cawangan di 19 negara, termasuk 723 cawangan di Amerika Syarikat dan 1,494 cawangan di Mexico yang dikendalikan oleh anak syarikatnya Banamex. Cawangan AS tertumpu di enam kawasan metropolitan: New York City, Chicago, Los Angeles, San Francisco, Washington, DC, dan Miami. Pada tahun 2016, Amerika Syarikat menyumbang 70% hasil dan Mexico menyumbang 13% daripada pendapatan. Selain AS dan Mexico, sebahagian besar cawangan syarikat berada di Poland, Rusia, India dan Emiriah Arab Bersatu. 

Berikutan krisis kewangan 2007-2008 dan kerugian besar dalam nilai aset gadai janji subprima, Citigroup, induk Citibank, menerima jaminan dalam bentuk pelaburan dari Perbendaharaan AS. Pada 23 November 2008, sebagai tambahan kepada pelaburan awal sebanyak $25 bilion, lebih $20 bilion dilaburkan dalam syarikat itu bersama-sama dengan jaminan aset berisiko $306 bilion Jaminan yang dikeluarkan pada waktu pasaran tidak mencukupi untuk menampung kerugian daripada pelaburan tersebut. Akhirnya Citi berkongsi Perbendaharaan mengambil alih sebagai balasan untuk jaminan yang dikeluarkan itu telah dibukukan sebagai keuntungan bersih untuk perbendaharaan kerana Citi mempunyai likuidasi mencukupi dan jaminan tidak perlu digunakan. Menjelang 2010, Citibank telah membayar balik pinjaman daripada Perbendaharaan secara penuh, termasuk faedah, yang menghasilkan keuntungan bersih bagi kerajaan persekutuan AS.

Rujukan
-------

1. ↑  "Citigroup, Inc. 2016 Form 10-K Annual Report". U.S. Securities and Exchange Commission.
2. ↑  Citigroup Material Legal Entities
3. ↑  Aversa, Jeannine (November 24, 2008). "Government unveils bold plan to rescue Citigroup". *The Washington Post*. Associated Press.

Bacaan lanjut
-------------

* Cleveland, Harold van B. & Huertas, Thomas F. (1985). *Citibank, 1812–1970*. Harvard Business History Studies.CS1 maint: uses authors parameter (link)
* Freeman, James & McKinley, Vern (2018). *Borrowed Time: Two Centuries of Booms, Busts, and Bailouts at Citi*. m/s. 365.CS1 maint: uses authors parameter (link) Online review.
* Wriston, Walter (1996). *Citibank, and the Rise and Fall of American Financial Supremacy*.
**Taman Kasturi** (Jawi: ‏تامن كستوري‎code: ms is deprecated ‎) merujuk kepada sebuah taman perumahan di barat Daerah Padang Terap, salah satu daerah di Kedah, Malaysia. Ia secara rasmi merupakan salah satu pembahagian pentadbiran petempatan di bawah Mukim Belimbing Kanan. Ia terletak kira-kira 400 kilometer (248.5 bt) ke arah utara dari ibu negara Malaysia, iaitu Kuala Lumpur. Poskod bagi Taman Kasturi ialah 06300 Kuala Nerang.

Geografi
--------

Taman Kasturi terletak di bahagian timur laut negeri Kedah, dengan anggaran ketinggian dari min aras laut iaitu 62 meter (203.4 ka). Kawasan perumahan ini mempunyai luas anggaran sebanyak 8.50 ekar (3.4 he) dengan anggaran jumlah bangunan rumah sebanyak 12 buah. Taman Kasturi berjiran dengan petempatan lain seperti Kampung Pulau Kijang di bahagian utara, Taman Terap di bahagian timur laut, Taman Angsana dan Kampung Pulau Belanga di bahagian tenggara, Kampung Hijrah di bahagian selatan, Kampung Tong Kemu di bahagian barat daya dan Kampung Baru Padang Lalang dan Taman Berlian di bahagian barat.

Pentabdiran
-----------

Taman Kasturi merupakan kawasan kejiranan dalam Bandar Kuala Nerang di Seksyen 2. Secara pentadbiran, Taman Kasturi terletak dalam Mukim Belimbing Kanan di bahagian barat. Ia dipimpin oleh seorang ketua taman perumahan. Dari segi politik, Taman Berlian terletak di dalam kawasan parlimen Dewan Rakyat Malaysia iaitu Padang Terap manakala kawasan Dewan Undangan Negeri Kedah, ia terletak dibawah kawasan Kuala Nerang.

Pengangkutan
------------

Tamau Kasturi dihubungkan dengan petempatan lain dengan FT 175 (Jalan Gurun–Kepala Batas), melalui simpang Jalan Taman Kasturi. Jarak Taman Kasturi ke pusat bandar iaitu Kuala Nerang ialah sepanjang 3.08 kilometer (1.9 bt) dengan masa selama empat minit. Manakala jarak Taman Berlian ke ibu negeri Kedah iaitu Alor Setar ialah sejauh 31.18 kilometer (19.4 bt) dan mengambil masa selama 35 minit memandu kereta.

Lihat juga
----------

* Daerah Padang Terap

Nota
----

1. ↑   Diukur dari simpang Jalan Taman Kasturi, Taman Kasturi ke Masjid Mu'adzam Shah Kuala Nerang
2. ↑   Diukur dari simpang Jalan Taman Kasturi, Taman Kasturi ke Pejabat Pos Pos Malaysia Alor Setar

Rujukan
-------

1. 1 2  "Taman Kasturi, Malaysia" (dalam bahasa Inggeris). GeoNames. 20 April 2023. Dicapai pada 20 April 2023.
2. ↑  Jawatankuasa Nama Geografi Kebangsaan Malaysia. "Laporan Gazetir untuk Negeri Kedah Darul Aman". *mygeoname.mygeoportal.gov.my*. Jabatan Ukur dan Pemetaan Malaysia (JUPEM). Dicapai pada 23 September 2022.
3. 1 2 3  
Penyumbang OpenStreetMap (23 April 2023). "Taman Kasturi" (dalam bahasa Inggeris). OpenStreetMap. Dicapai pada 23 April 2023.
4. 1 2 3 4  "Pangkalan Data Nama Geografi dan Gazetir Kebangsaan". *MyGeoName* (dalam bahasa Inggeris). Jabatan Ukur dan Pemetaan Malaysia (JUPEM). Dicapai pada 9 September 2022.
5. ↑  "Online Electoral Maps of Malaysia" [Peta Kawasan Pilihan Raya Malaysia Atas Talian] (dalam bahasa Inggeris). Tindak Malaysia. Dicapai pada 14 Oktober 2021.
6. 1 2  
"Taman Merbau, Kedah – MyGeoMap". *MyGeoMap*. Jabatan Ukur dan Pemetaan Malaysia. Dicapai pada 25 Februari 2022.
**Öre** ialah satu perseratus (1/100) bahagian unit mata-mata wang krona Sweden. Ejaan jamak dan ejaan mufradnya adalah sama sahaja dalam bentuk tak tentu, manakala ejaan untuk bentuk tentu mufrad ialah *öret* dan untuk bentuk tentu jamak ialah *örena*. Sejak 1991, duit syiling tunggal di bawah 1 SEK nilai nominalnya yang masih digunakan ialah duit syiling 50 öre (lihat rencana krona untuk maklumat lanjut). Pada 18 Disember 2008, Sweden mengumumkan pengesyoran kepada Kerajaan Sweden untuk menghentikan duit syiling öre yang terakhir secara berperingkat-peringkat sehingga 2010. Menjelang 25 Mac 2009, duit syiliing itu tidak lagi ditempa. Subbahagian krone Norway dan krone Denmark yang sepadan ialah øre.

Semasa Zaman Pertengahan, öre merupakan unit mata wang Sweden yang sama dengan 1/8 *mark*, 3 *örtugar* dan baik 24, 36, atau 48 *penningar* (bergantung kepada kawasan geografi yang duit syiling itu digunakan). Ia digunakan sebagai unit perhitungan untuk mata wang yang telah digunakan sejak abad ke-11 tetapi tidak ditempa sehingga 1522. Duit syiling öre ini ditarik balik pada 1776 tetapi dikembalikan pada 1855 sebagai 1/100 riksdaler. Duit syiling riksdaler kemudian digantikan dengan *krona* pada 1873 (nilai satu riksdaler sama dengan nilai satu krona dalam pertukaran), tetapi öre dikekalkan sebagai nama untuk subbahagian mata wang tersebut. Nama öre itu berasal daripada perkataan Latin *aureus* (emas), nama duit syiling yang bernilai 25 denarius.

Lihat juga
----------

Nama duit-duit syiling yang lain yang berasal daripada emas yang digunakan pada suatu ketika:

* Guilder
* Złoty

Rujukan
-------

1. ↑  Riksbank urges Sweden to ditch 50 öre coin, The Local, December 18, 2008
2. ↑  50-öringens öde avgörs i dag, DN.se, March 25, 2009
|  |
| --- |
| **Teks Hindu** |
|  |
| **Śruti*** Veda
	+ Rig Veda
	+ Sama Veda
	+ Yajur Veda
	+ Atharva Veda
* Brahmana
* Aranyaka
* Upanishad

**Smriti*** Itihasa
	+ Mahābhārata
		- Bhagavad Gītā
	+ Ramayana
* Purana (Senari)
* Tantra
* Sutra (Senarai)
* Stotra
* Ashtavakra Gita
* Gherand Samhita
* Gita Govinda
* Hatha Yoga Pradipika

Kotak ini: * pralihat
* bincang
* sunting
 |

**Wanaparwa** ialah buku ke 3 Mahabharata dan merupakan terusan langsung buku ke 2; Sabhaparwa. Di dalam Wanaparwa diceritakan bagaimana para Pandawa dan dewi Dropadi harus hidup di hutan selama 12 tahun karena Yudistira kalah berjudi. Buku Wanaparwa merupakan dasar inspirasi karya sastra Jawa Kuna; kakawin Arjunawiwaha karangan empu Kanwa.

---

Astadasaparwa ->

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Öhlins** atau **Öhlins Racing AB**, ialah syarikat Sweden yang membangunkan sistem penggantungan untuk industri automotif, motosikal, basikal gunung dan industri permotoran. Kira-kira 97% daripada semua pengeluaran dieksport dan Öhlins telah mengedarkan di lebih dari 50 buah negara di seluruh dunia. Syarikat ini juga menghasilkan komponen kenderaan lain, termasuk peredam stereng dan sistem kawalan ketinggian menunggang. Sistem pemanduan dua roda untuk motosikal telah dihasilkan pada masa lalu.

Öhlins kini menggaji 320 orang dan beribu pejabat di Upplands Väsby, Sweden, di mana jabatan-jabatan R & D dan tapak pengeluaran utama juga terletak. Öhlins juga mempunyai pejabat cawangan dan anak-anak syarikat di seluruh dunia: Auto Norden dan Öhlins CES di Sweden, Öhlins Asia di Thailand, Öhlins Distribution/Technical Center di Jerman, dan Öhlins USA di North Carolina. 

Öhlins dicirikan oleh kehadiran yang kuat dan kejayaan besar dalam pelbagai bentuk motorsport, seperti MotoGP, Formula Satu, FIA World Endurance Championship, Kejohanan Rallycross FIA World, Kejohanan Rali Dunia, Kejohanan Superbike Dunia dan Kejohanan Superbike British.

Rujukan
-------

1. ↑  Öhlins, *Öhlins: Company*, retrieved 2015-06-27.
2. ↑  "Öhlins: 2 Wheel Drive". motorcyclenews.com. Dicapai pada 2015-06-27.
3. ↑  Öhlins, *Öhlins: Hall of Fame*, retrieved 2016-01-23

Pautan luar
-----------

* Tapak web rasmi
**Đurđevdan** (Ђурђевдан) dalam bahasa Serbia, **Gergyovden** dalam bahasa Bulgaria atau **Jurjevo** dalam bahasa Croatia dan bahasa Bosnia (Serbia: *Ђурђевдан*code: sr is deprecated  "Hari George") ialah hari keagamaan puak Slav selatan yang disambut pada 23 April menurut kalendar Julian (6 Mei menurut kalendar Gregorian), yang merupakan pesta Saint George dan satu Slava yang penting. Saint George ialah santo yang paling penting untuk Gereja Ortodoks Timur. Synaxarium Kristian menganggap Georgios sebagai seorang martir yang rela mati demi mempertahankan agamanya. Beliau sering digambarkan sebagai seorang lelaki menunggang kuda yang sedang membunuh naga. *Jurjevo* disambut di kawasan desa Croatia, sebahagian besarnya di Turopolje dan Gornja Stubica, manakala Đurđevdan disambut di semua diaspora Serbia tetapi kebanyakannya di Serbia, Montenegro dan Bosnia Herzegovina. Dalam bahasa Croatia, santo ini dikenali dengan nama *Juraj* sementara dalam bahasa Serbia, beliau dipanggil *Sveti Đorđe* (Cyril: Свети Ђорђе) dan dalam bahasa Bulgaria - *Sveti Georgi*(Cyril: Свети Георги). 

Di Croatia, versi katolik untuk Hari St. George, *Jurjevo* disambut pada 23 April menurut kalendar Gregorian. Tradisi ini biasanya disambut di bahagian utara Croatia, di kounti Zagreb. Menurut tradisi, hari ini menandakan permulaan musim bunga. Penggunaan unggun api pada malam sambutan adalah mirip dengan sambutan malam Walpurgis. Di Turopolje, Jurjevo disambut dengan elemen mitologi Slavik, di mana lima orang gadis paling cantik dipilih untuk memainkan watak dewi-dewi Dodola yang mengenakan pakaian daun dan menyanyi untuk kampung pada setiap hari sehingga berakhir perayaan. 

Đurđevdan juga disambut oleh orang Gorani dari wilayah Gora di selatan Kosovo. Orang Gorani ialah orang Slav yang asalnya beragama Kristian Ortodoks dan menganut Islam pada kurun ke-18, tetapi masih mengekalkan beberapa tradisi Serbia-Kristian, termasuk Đurđevdan.

Pautan luar
-----------

* Info about Ðurđevdan (only in Serbian) Diarkibkan 2007-02-03 di Wayback Machine
**Palasari Girang** merupakan sebuah desa yang terletak dalam (*daerah*) kecamatan Kalapa Nunggal, Kabupaten Sukabumi, Provinsi Jawa Barat, Indonesia. 

Nama Desa Palasarigirang diambil dari Pohon Pala dan  Sungai Cipalasari yang artinya Pohon Pala Yang Berlokasi di Sungai Cipalasari, maka di Namakan Palasarigirang. Pada Zaman Kolonial Belanda di Pimpin Oleh Bapak Danu. 

UU Nomer 14 tahun 1950 tentang pembentukan daerah-daerah Kabupaten dalam lingkungan Provinsi Jawa Barat dengan jumlah penduduk per November  2018  yaitu 7.062  Jiwa, dan potensi yang ada yaitu pertanian, perternakan, Kesenian.

Desa Palasarigirang mulanya terdiri dari Tiga  Wilayah yang meliputi :

1.     Wilayah Palasarigirang

2.     Wilayah Pulosari

3.     Wilayah Walangsari 

Dikarenakan sekitar tahun 1984 Wilayah Pulosari memisahkan dari Desa Palasarigirang, kemudian sekitar tahun 1986-an Wilayah Walangsari pun memisahkan diri dari Desa Palasarigirang.

Luas Desa Palasarigirang adalah 362 H hasil di lihat dari Wilayah administrasinya, Desa Palasarigirang terdiri dari 6 Dusun, 7 Rw, dan 29 Rt. Desa–desa yang termasuk Wilayah Desa Palasarigirang adalah Dusun Palasari, Dusun Sawah Lega, Dusun Pasir Awi, Dusun Ciwangun, Dusun Bojongmenteng Girang dan Dusun Bojongmenteng Hilir. Batas administrasi Desa Palasarigirang adalah sebelah utara berbatasan dengan Desa Pulosari, sebelah selatan berbatasan dengan Desa Kalapanunggal, sebelah barat berbatasan dengan Desa Makasari, sebelah timur berbatasan dengan Desa Walangsari.

Desa Palasarigirang berada dikaki Gunungsalak yang mempunyai ketinggian antara 500-1000 meter diatas permukaan air laut. Bentuk fisiografis wilayah Desa Palasarigirang didominasi oleh lahan dengan kemiringan 15-25% di bagian utara, tengah dan selatan, kemiringan 0-3% di bagian tengah, kemiringan 3-8% terdapat di bagian timur dan kemiringan 8-15% terdapat di bagian timur laut.

Iklim di Desa Palasarigirang masih dipengaruhi keadaan iklim secara regional wilayah Kabupaten Sukabumi yang beriklim tropis basah dengan curah hujannya sangat dipengaruhi oleh angin muson yang bertiup dari dataran Australia dan Asia. Keadaan curah hujan di Desa Palasarigirang berdasarkan data pencatat hujan adalah 1.682 mm pertahun, dengan jumlah hari hujan setiap tahunnya adalah 117 hari. Suhu udara di Desa Palasarigirang berkisar antara 21

Poskod
------

Poskod yang digunakan di Palasari Girang adalah 43354. Terdapat 7 buah desa di dalam daerah kecamatan Kalapa Nunggal.

Rujukan
-------

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**The Bodyguard from Beijing** adalah sebuah filem aksi dari Hong Kong tahun 1994 yang diarahkan oleh Corey Yuen. Dilakonkan oleh Jet Li dan Christy Chung sebagai watak utama. Filem ini ditayangkan pada 28 Julai 1994.

Sinopsis
--------

Filem ini mengisahkan seorang pengawal peribadi dari Beijing yang bernama Chang diperintahkan oleh pegawai atasannya untuk melindungi seorang perempuan bernama Michelle yang merupakan salah seorang saksi dalam kejadian pembunuhan setelah 2 orang saksi yang lain telah mati dibunuh. Chang dibantu oleh dua orang polis Hong Kong iaitu Sarjan Lau dan Ken untuk melindungi keselamatan Michelle.

Michelle dan adiknya, Billy telah pergi berjalan ke Mall yang sedang dilindungi oleh Sarjan Lau dan Ken. Tanpa pengetahuan Michelle, pembunuh-pembunuh yang berada di Mall menjalankan aksi untuk membunuh Michelle namun gagal setelah Chang daripada awal telah mengetahui perkara tersebut. Chang pun mula menumpaskan pembunuh-pembunuh tersebut dengan menembak mereka satu persatu. Salah seorang pembunuh yang ditembak Chang adalah adik Wang yang menyamar sebagai petugas keselamatan. Ini menyebabkan timbulnya perasaan dendam di dalam hati Wang sehingga berazam untuk membunuh Chang. Wang telah datang ke kawasan rumah Michelle untuk membunuh Chang dengan memancing perhatiannya untuk keluar daripada rumah Michelle. Namun percubaan tersebut gagal.

Pada waktu malam yang sunyi, terjadi satu pertarungan bersenjata api apabila Wang dan orang-orangnya telah masuk ke dalam rumah Michelle. Dalam pertarungan tersebut, Ken telah ditembak beberapa kali oleh Wang semasa sedang melindungi Michelle dan Billy sehingga tewas. Chang yang turut ikut bertarung menutup elektrik rumah Michelle sehingga rumah tersebut menjadi gelap. Setelah elektrik rumah dibuka semula, Chang telah mengancam mereka iaitu menyatakan jika mereka menggunakan senjata api mereka, rumah tersebut akan meletup kerana di dalam rumah tersebut telah dipenuhi oleh gas yang mengakibatkan seisi rumah akan mati. Chang dan Wang pun bergaduh dalam keadaan menahan nafas daripada gas. Di akhir pergaduhan, Wang telah mati setelah terkena lemparan bayonet kepunyaannya sendiri yang dilempar oleh Chang. Michelle pun telah selamat daripada dibunuh Wang.

Pelakon
-------

* Jet Li - Allan Hui Ching-Yeung/ John Chang
* Christy Chung - Michelle Yeung
* Collin Chou - Wang Wen Jun/ Wong
* Kent Cheng - Charlie Leung Kam "Fat" Po
* Ng Wai-kwok - James Song Sai-Cheung
* Leung Wing Chung - Petugas Ken
* William Chu - Billy Yeung
* Kam Kong-Wong - Chiu Kwok-Man

Pautan luar
-----------

* The Defender (1994) Jet Li
* *title*  di Pangkalan Data Filem Internet (IMDb)
Fail:Bugsthdj.jpg**The Bugs Bunny/Road Runner Movie** (asalnya bertajuk **The Great American Chase**) ialah sebuah filem *Looney Tunes* tahun 1979 dengan kompilasi kartun dan babak-babak yang dianimasikan klasik Warner Bros. dihoskan oleh Bugs Bunny. Kartun-kartun ini, yang juga mempersembahkan Daffy Duck, Elmer Fudd, Porky Pig, Marvin the Martian, dan Pepe le Pew, termasuk (mengikut susunan):

* *Hare-Way to the Stars*
* *Duck Dodgers in the 24½th Century*
* *Robin Hood Daffy*
* *Duck Amuck*
* *Bully For Bugs*
* *Ali Baba Bunny*
* *Rabbit Fire*
* *For Scent-imental Reasons*
* *Long-Haired Hare*
* *What's Opera, Doc?*
* *Operation: Rabbit*

Kartun ini diikuti dengan kompilasi 15 minit mempersembahkan Road Runner dan Wile E. Coyote, diambil daripada 11 kartun (\**To Beep or Not to Beep*, *Zoom and Bored*, *Hopalong Casualty*, *Whoa Be-Gone!*, *Ready, Set, Zoom!*, *There They Go-Go-Go!*, *Gee Whiz-z-z-z*, *Going! Going! Gosh!*, *Stop! Look! And Hasten!*, *Beep Prepared*, *Fast and Furry-ous*.). 

Kartun-kartun ini dan babak sambungan diarahkan oleh Charles M. Jones, ditulis oleh Michael Maltese, dan latar belakang dan animasi disumbangkan oleh Maurice Noble dan Ben Washam.

Pautan luar
-----------

* *title*  di Pangkalan Data Filem Internet (IMDb)



|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Gyeongsang** (Korea: 경상도code: ko is deprecated , *Gyeongsang-do* ; Sebutan bahasa Korea: [kjʌŋ.saŋ.do]; Jawi: ‏**كيوڠسڠدو**‎code: ms is deprecated ‎) adalah salah satu daripada lapan wilayah Korea semasa dinasti Joseon. Gyeongsang terletak di tenggara Korea.

Ibu kota wilayah itu ialah Daegu. Wilayah ini ialah tempat kelahiran Kerajaan Silla. Wilayah ini juga mempunyai peranan penting dalam sejarah Korea moden, memandangkan enam orang presiden Korea Selatan sebelumnya (Park Chung-hee, Roh Tae-woo, Chun Doo-hwan, Kim Young-sam, Roh Moo-hyun dan Park Geun-hye), serta presiden sekarang (Moon Jae-in), dilahirkan di wilayah Gyeongsang.

Hari ini, wilayah ini terbahagi kepada 5 bahagian pentadbiran: tiga buah bandar bebas Busan, Daegu dan Ulsan, dan dua buah wilayah Gyeongsangbuk-do dan Gyeongsangnam-do. Bandar terbesar di rantau ini ialah Busan, diikuti oleh Daegu. Mengikut tahap sub-wilayah pula, wilayah ini juga terbahagi menjadi Gyeongbuk dan Gyeongnam. Gyeongbuk terdiri daripada Daegu dan Gyeongsangbuk-do, sementara Gyeongnam terdiri daripada Busan, Ulsan dan Gyeongsangnam-do.

Sejarah
-------

Pendahulu kepada Wilayah Gyeongsang dibentuk pada masa Dinasti Goryeo, menggantikan bekas wilayah Yeongnam, Sannam dan Yeongdong.

Gyeongsang memperoleh nama sekarang pada tahun 1314. Nama itu berasal daripada nama bandar utama Gyeongju (경주; 慶州) dan Sangju (상주; 尙 州).

Pada tahun 1895, Wilayah Gyeongsang digantikan oleh Daerah Andong (*Andong-bu;* 안 동부; 安 東 府) di utara, Daegu (*Daegu-bu;* 대구 부; 大邱) di tengahnya, Jinju (*Jinju-bu;* 진주 부 ; 晉 州府) di barat daya, dan Dongnae (*Dongnae-bu;* 동래부; 東萊 府; Busan moden) di tenggara.

Pada tahun 1896, Daerah Andong, Daegu, dan utara Dongnae bergabung untuk membentuk Wilayah Gyeongsang Utara, dan Daerah Jinju dan selatan Dongnae bergabung untuk membentuk Wilayah Gyeongsang Selatan. Gyeongsang Utara dan Selatan hari ini merupakan sebahagian daripada Korea Selatan.

Geografi
--------

Wilayah Gyeongsang dibatasi di sebelah barat oleh Wilayah Jeolla dan Chungcheong, di sebelah utara oleh Wilayah Gangwon, di selatan oleh Selat Korea, dan di sebelah timur oleh Laut Jepun. Wilayah ini dikelilingi oleh Pergunungan Taebaek dan Sobaek dan mempunyai Sungai Nakdong.

Bandar-bandar terbesar di rantau ini ialah Busan, Daegu, dan Ulsan. Bandar lain yang terkenal ialah Gyeongju (bekas ibu kota Silla), Andong, Yeongju, Sangju, Gimcheon, Miryang, Gimhae, Changwon (ibu kota Gyeongsang Selatan), Masan, dan Jinju.

Wilayah Gyeongsang secara keseluruhan sering disebut dengan nama kawasan dan bekas wilayah "Yeongnam" (Istilah "Yeongdong" diterapkan hari ini untuk Wilayah Gangwon).

Pautan luar
-----------

* Artikel sejarah Kota Seoul mengenai Hanseong dan 22 daerah lain abad ke-19 (dalam bahasa Korea)
Lokasi Wilayah Hatay
**Wilayah Hatay**  adalah sebuah wilayah  Turki dan terletak di sebelah selatan Turki di bahagian tengah. Hatay terletak di pesisir Laut Tengah dan bersempadan dengan Syria. Bahkan sehingga tahun 1938 Hatay merupakan sebuah wilayah Syria dan dikenali sebagai **Wilayah Iskandarun**. Daerah tersebut telah diambil oleh Turki, namun perkara tersebut telah menjadi bahan ketegangan di antara kedua-dua negara tersebut, akhirnya sehinggalah pada saat ini, masalah tersebut telah dilepaskan oleh pemerintahan Syria. Beberapa peta Syria masih menggambarkan wilayah ini sebagai wilayah Syria. 

Ibu kota Hatay ialah Antakya, atau disebut sebagai Antioch dalam bahasa Yunani. Kota Alexandretta juga terletak di wilayah ini, namun sekarang disebut dengan suatu nama dalam Turkinya, iaitu İskenderun. 

Wilayah ini memiliki wilayah seluas 5,545 km² dan penduduk seramai 1,253,726 orang (menurut bancian penduduk pada tahun 2000).

Filem *Indiana Jones dan The Last Crusade* juga menggambarkan wilayah ini.

| * l
* b
* s
Senarai Wilayah Turki Turki |
| --- |
| 
Adana · Adıyaman · Afyonkarahisar · Ağrı · Aksaray · Amasya · Ankara · Antalya · Ardahan · Artvin · Aydın · Balıkesir · Bartın · Batman · Bayburt · Bilecik · Bingöl · Bitlis · Bolu · Burdur · Bursa · Çanakkale · Çankırı · Çorum · Denizli · Diyarbakır · Düzce · Edirne · Elâzığ · Erzincan · Erzurum · Eskişehir · Gaziantep · Giresun · Gümüşhane · Hakkâri · Hatay · Iğdır · Isparta · Istanbul  · İzmir · Kahramanmaraş · Karabük · Karaman · Kars · Kastamonu · Kayseri · Kilis · Kırıkkale · Kırklareli · Kırşehir · Kocaeli · Konya · Kütahya · Malatya · Manisa · Mardin · Mersin · Muğla · Muş · Nevşehir · Niğde · Ordu · Osmaniye · Rize · Sakarya · Samsun · Şanlıurfa · Siirt · Sinop · Şırnak · Sivas · Tekirdağ · Tokat · Trabzon · Tunceli · Uşak · Van · Yalova · Yozgat · Zonguldak
 |  |
**Arla Ailani Muchtar** (lahir 24 April 2002; umur 21 tahun) merupakan seorang pelakon Indonesia

Biografi
--------

Arla merupakan anak tunggal dari orangtua pelakon Bucek Depp dan Unique Priscilla, yang sebagai keluarga serta berdua keponakan dari Fathir Muchtar dan Fera Feriska yang juga merupakan seorang pelakon 

Arla mengikuti jejak kedua orang tua dan pamannya untuk berkarier di dunia akting dengan berperan sebagai Keke dalam serial web orisinal Disney+ Hotstar, *Virgin the Series* yang ditayangkan pada awal tahun 2022.

Kehidupan awal
--------------

Arla dilahirkan pada 24 April 2002 sebagai anak tunggal dari pasangan Bucek Depp dan Unique Priscilla yang berprofesi sebagai pemeran, sehingga ia juga merupakan keponakan dari pemeran Fathir Muchtar dan Fera Feriska. Dari pernikahan pertama ayahnya, Arla mempunyai dua kakak kembar perempuan, yakni Salmaa Chetizsa Muchtar dan Salwaa Chetizsa Muchtar dan Daffa Jenaro Muchtar. Sedangkan dari pernikahan kedua sang ibu, Arla menjadi kakak tiri untuk adik laki-lakinya yang bernama Daniel Altan Nubuane. 

Arla menempuh pendidikan di Mentari Intercultural School.

Kerjaya
-------

Arla mengikuti jejak kedua orang tua dan pamannya untuk berkarier di dunia akting dengan berperan sebagai Keke dalam serial web orisinal Disney+ Hotstar, *Virgin the Series* yang ditayangkan pada awal tahun 2022. Proses syuting untuk serial tersebut telah berlangsung di tahun sebelumnya.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2022 | *Keramat 2* | Arla |  |
| 2023 | *Gita Cinta dari SMA* | Erlin |  |

### Siri web

| Tahun | Tajuk | Watak | Catatan |
| --- | --- | --- | --- |
| 2022 | *Virgin the Series* | Hanneke Djaya Sangadji / Keke | Debut lakonan |

Rujukan
-------

1. 1 2  Qulubil, Syifaul (3 Jun 2020). "10 Potret cantik Arla Ailani, putri Bucek Depp & Unique Priscilla". *Brilio*. Dicapai pada 10 Julai 2022.
2. 1 2  Agustina, Tria (16 Januari 2022). Adi Kurniawan (penyunting). "PROFIL Arla Ailani Muchtar Ikutan Nimbrung di Serial Virgin The Series, Ternyata Anak Aktris Ternama". *Sripoku.com*. Dicapai pada 10 Julai 2022.
3. ↑  Riani, Asnida (30 April 2018). "Pesona Arla Ailani, Putri Kecil Unique Priscilla dan Bucek Depp Kini Sudah Jadi Remaja Cantik". *Fimela*. Dicapai pada 10 Julai 2022.

Pautan luar
-----------

* Arla di Pangkalan Data Filem Internet (IMDb)
* Arla di Instagram

|  |  |
| --- | --- |
| Ikon tunas | Rencana mengenai pelakon Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Penghulu Naam** ialah seorang pemimpin masyarakat pra-merdeka di Negeri Sembilan, Tanah Melayu (kini Malaysia). Beliau ialah penghulu luak Ulu Muar yang pertama. Beliau ialah bapa mertua kepada Yamtuan Besar Negeri Sembilan pertama, Raja Melewar. Puteri beliau, Cik Seni (atau Sani) telah berkahwin dengan Raja Melewar.

Keluarga
--------

Bapa Naam bernama Khatib Akhir. Beliau ialah ketua orang Minangkabau di Seri Menanti, dari suku Seri Lemak Pahang. Ibunya bernama Tengkis atau dikenali dengan 'Senduk Emas'. Tengkis ialah puteri kepada Penghulu Luak Inas kedua yang bernama Dato' Bayan. Perkahwinan Khatib Akhir dan Tengkis telah menjalnkan hubungan kekeluargaan di antara Luak Inas dan Seri Menanti. Tengkis dikatakan orang pertama memeluk agama Islam dan mengembangkannya di Luak Inas pada waktu itu.

Rujukan
-------

1. ↑  "Santapan tetamu diraja". *Harian Metro*. 18 Oktober 2018. Dicapai pada 21 Julai 2023.
2. ↑  A Samad Idris; Dharmala NS; Haji Muhammad Tainu. *Raja Melewar dan Yamtuan Negeri Sembilan* (PDF). m/s. 3 – melalui Malaycivilization.
3. ↑  Wartawan Sinar Harian (15 Mei 2013). "LMNS naik taraf Makam Tengkis". *Berita N9*. Dicapai pada 21 Julai 2023.

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Filem The Lion Men Ultimate Showdown** merupakan sebuah filem action, komedi yang diarahkan oleh Jack Neo dan dibintangi oleh Tosh Zhang, Wang Weiliang, Eva Cheng, Chen Tian Wen, Maxi Lim, Noah Yap, Charlie Goh. Filem ini merupakan sebuah filem bercorak action, komedi. Filem ini telah ditayangkan kepada umum pada 2014.

Filem ini menggunakan bahasa Inggeris, Mandarin dan tayangannya memakan masa selama 107 minit. Filem The Lion Men Ultimate Showdown merupakan sambungan dari filem The Lion Men.

Sinopsis
--------

The Lion Men: Ultimate Showdown merupakan sambungan dari filem The Lion Men, selepas prestasi Mikey dan Babyface yang hebat dalam pusingan pertama pertandingan. Shi Shen menjadi cemburu terhadap Mikey apabila dia mengetahui perasaan Mikey terhadap Xiaoyu. Dengan lebih bertekad untuk berjaya, Shi Shen menghabiskan setiap masa berlatih dan mengabaikan Xiaoyu. Ketika pertandingan akhir semakin hampir, Xiaoyu meminta Shi Shen untuk menarik diri dari persaingan kerana dia hampir cedera dalam percubaan sabotaj. Keadaan semakin buruk ketika Xiaoyu diculik semasa pertandingan akhir. Shi Shen dan Mikey kedua-duanya berbelah-bagi antara persaingan dan kecintaan mereka kepada Xiaoyu. Siapa yang akan menyelamatkannya?

Pelakon
-------

Para pelakon yang berlakon di dalam filem ini termasuk Tosh Zhang, Wang Weiliang, Eva Cheng, Chen Tian Wen, Maxi Lim, Noah Yap, Charlie Goh

Penerbitan
----------

*Filem The Lion Men Ultimate Showdown* ini , yang masa tayangannya sepanjang 107 minit ini dihasilkan oleh J Team Productions, Mm2 Entertainment, dan syarikat pengedarnya adalah Mm2 Entertainment.

Keluaran dan sambutan
---------------------

### Tayangan

Filem terbitan J Team Productions, Mm2 Entertainment ini dihasilkan untuk tayangan umum dalam format DCP, Bluray, H264 dan syarikat pengedarnya adalah Mm2 Entertainment.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem The Lion Men Ultimate Showdown
**Burung Punai Ekor Panjang** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Treron seimundi*.

Ciri-ciri
---------

Burung Punai Ekor Panjang ialah haiwan berdarah panas, mempunyai sayap dan tubuh yang diselubungi bulu pelepah. Burung Punai Ekor Panjang mempunyai paruh tanpa gigi.

Jantung Burung Punai Ekor Panjang terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Punai Ekor Panjang membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Punai Ekor Panjang.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  "*Treron seimundi*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. 2012. Dicapai pada 26 November 2013.CS1 maint: ref=harv (link)
**Datuk Dr. Haji Sairin B. Haji Karno** (lahir 2 Jun 1954, di Kampung Bayangan, Keningau, Sabah), merupakan mantan Pembantu Menteri Pertanian & Industri Makanan Negeri Sabah dan juga mantan wakil rakyat bagi DUN N.34 Liawan. Beliau merupakan ahli rasmi Parti Gagasan Rakyat Sabah (GAGASAN)  di bahagian Liawan.

Kerjaya
-------

Beliau pada asalnya merupakan seorang pendidik (1976-1982) yang mendapat pendidikan dari Maktab Perguruan Sandakan (Kepujian). Selain itu beliau juga pernah menyandang jawatan selaku Pengurus Agensi MNI Cawangan Sabah (1984-1996), Ahli Lembaga Pengarah FELCRA (1992-1994), Ketua Pengarah Unit Pemimpin Kemajuan Rakyat (1994-1996), Timbalan Pengerusi Eksekutif Unit Integrasi Nasional Sabah (1996), Ahli Lembaga Pengarah Tabung Haji Malaysia, Presiden Majlis Hal Ehwal Anak Negeri Sabah (1998-2004), Pembantu Menteri Pembangunan Luar Bandar Negeri Sabah (2008-2013) dan Pembantu Menteri Pertanian dan Industri Makanan Negeri Sabah (2013-2018). 

Sekarang, selepas bersara dari arena politik, beliau menyandang tugas sebagai Yang Di-Pertua Pertubuhan Kebajikan Islam Sabah atau lebih di kenali sebagai USIA (2020-2022).

Politik
-------

Beliau mula aktif sebagai ahli politik pada awal tahun 1980-an. Beliau pada awalnya berjuang bersama parti USNO (*United Sabah National Organization*) di bawah pimpinan Allahyarham Tun Datu Mustapha bin Datu Harun sebelum menyertai UMNO setelah USNO dibubarkan. Beliau dilantik menjadi wakil rakyat setelah menang dalam pilihan raya umum pada tahun 2004 bagi kerusi DUN N.34 Liawan dan sekali lagi memenangi kerusi DUN ini pada pilihan raya umum 2008.

Dalam pilihanraya umum ke-13 pada tahun 2013,beliau sekali lagi memenangi DUN Liawan dan berubah portfolionya ke Pembantu Menteri Pertanian dan Industri Asas Tani Negeri Sabah dan menjawat jawatan itu sehingga tahun 2018.

Sumbangan
---------

Sumbangan beliau yang pasti akan sentiasa dikenang ialah apabila beliau atas arahan Kerajaan Malaysia telah masuk ke hutan dan berunding dengan ketua pemberontak di Filipina, Komando Robot bagi mendapatkan pembebasan rakyat Malaysia yang diculik dari pulau Sipadan pada tahun 2001. Antara sumbangan lainnya ialah beliau aktif mengembangkan agama Islam di daerah Keningau.
**Burung Pergam Besar** adalah salah satu daripada haiwan yang boleh didapati di Malaysia. Nama sainsnya ialah *Ducula aenea*.

Ciri-ciri
---------

Burung Pergam Besar ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Pergam Besar ialah haiwan berdarah panas, mempunyai sayap dan tubuh yang diselubungi bulu pelepah. Paruh Burung Pergam Besar tidak bergigi.

Makanan
-------

buah-buahan

Galeri
------

* Lukisan John Gerrard Keulemans (1893)Lukisan John Gerrard Keulemans (1893)
* Spesies utamaSpesies utama
* Zoo San DiegoZoo San Diego
* Zoo San DiegoZoo San Diego
*

Pembiakan
---------

Burung Pergam Besar membiak dengan bertelur. Telur Burung Pergam Besar bercangkerang keras.

Habitat
-------

Kawasan tanah pamah, pinggir hutan dan kawasan paya bakau.

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Kho-Kho** merupakan satu permainan tradisional yang popular di kalangan kaum India. Permainan yang berasal dari Maharashtra ini pada mulanya dimainkan menggunakan kereta kuda. Kebanyakan ahli sejarah India mengatakan bahawa **Kho-Kho** merupakan hasil pengubahsuaian daripada satu permainan 'Lari dan kejar' di mana seorang pemain akan berlari dan mengejar serta menyentuh pemain lain. Permainan kho-kho ini memerlukan kecergasan fizikal pemain serta pergerakan yang fleksibel untuk megelak peserta-peserta lain.Permainan Kho-Kho membangunkan sifat-sifat seperti ketaatan, disiplin, kesukanan, dan kesetiaan antara ahli pasukan.

Sejarah
-------

Peraturan permainan telah dirangka pada awal abad ke-20,di Gymkhana Poona.Satu jawatankuasa telah ditubuhkan pada tahun 1914,membentuk peraturan. Peraturan pertama pada **Kho-Kho** telah diterbitkan dari Gymkhana Baroda, pada tahun 1924. Pada 1959-60, negara pertama kejohanan **Kho Kho** telah dianjurkan di Vijayawada (Andhra Pradesh).Pihak kerajaan telah memulakan pemberian anugerah permainan Kho kho dan Arjuna Award, Anugerah Eklavya untuk lelaki, Rani Laxmi Bai mendapat anugerah wanita,Veer Abhimanyu untuk kanak-kanak lelaki di bawah umur 18 tahun, dan anugerah Janaki untuk kanak-kanak perempuan bawah 16 tahun.

Cara Permainanan
----------------

Bagi permainan **kho-kho**, setiap kumpulan boleh mempunyai 12 pemain. Namun,hanya 9 daripadanya akan bermain bagi satu perlawanan. Terdapat 2 giliran dalam permainan **kho-kho** ini. Setiap giliran diperuntukkan selama 7 minit untuk acara lari dan kejar. Bagi kumpulan pengejar (chaser), 8 pemain akan berada di tengah setiap 8 kotak yang terdapat di padang permainan. Setiap 8 peserta ini akan duduk dalam kedudukan yang bertentangan secara berselang-selang. Manakala, pemain yang kesembilan akan bertindak sebagai pengejar. Sasaran bagi setiap pengejar ialah menyentuh pemain lawan dengan menggunakan tapak tangan. Pemain lawan akan tersingkir apabila pengejar menyentuhnya dengan tapak tangan tanpa melakukan "foul", pemain lawan telah melebihi had garisan dengan sendirinya ataupun lambat sampai ke had garisan. Pengejar boleh menukar giliran mengejar dengan menyentuh ahli pasukannya yang lain sambil berkata "Kho Kho". Pemain yang disentuh kemudiannya akan menjadi pengejar dan begitulah seterusnya. Bagi setiap 2 giliran terdapat 5 minit masa rehat diberikan. Bagi permainan **Kho-Kho** ini, keluasan petak padang yang diperlukan ialah 27mX15m.

**Kho-Kho** boleh dimainkan oleh lelaki, wanita, dan kanak-kanak dari semua peringkat umur. Permainan ini dimainkan di kawasan yang lapang dan peralatan yang diperlukan adalah dua tiang. Permainan berlangsung tidak lebih daripada 37 minit.

Organisasi
----------

Badan sukan utama untuk permainan ini dipanggil Persekutuan Kho-Kho India (KKFI).Ia mempunyai cawangan di semua negeri dan ia telah menjalankan kumpulan Mini, Junior dan Kejohanan Terbuka Kebangsaan bagi kedua-dua jantina, di daerah yang terdapat di India.

Pautan Luar
-----------

* Permainan Kho Kho
**Afonia** ditakrifkan sebagai ketidakupayaan untuk menghasilkan bunyi bersuara. Kerosakan pada saraf mungkin akibat pembedahan (cth, tiroidektomi ) atau tumor.

Afonia bermaksud "tiada bunyi". Dalam erti kata lain, seseorang yang mengalami gangguan ini telah kehilangan suara mereka.

Punca
-----

Kecederaan sering menjadi punca afonia. Kecederaan kecil boleh menjejaskan kawasan dorsal kedua dan ketiga sehingga menyebabkan tompok limfa yang berkaitan dengan koordinasi menjadi sama ada atropik atau tidak berfungsi secara relatif. Trakeotomi juga boleh menyebabkan afonia.

Sebarang kecederaan atau keadaan yang menghalang pita suara, jalur tisu otot berpasangan yang diletakkan di atas trakea, daripada bersatu dan bergetar akan berpotensi menyebabkan seseorang tidak boleh bercakap. Apabila seseorang bersedia untuk bercakap, lipatan vokal berkumpul di atas trakea dan bergetar kerana aliran udara dari paru-paru. Mekanisme ini menghasilkan bunyi suara. Jika pita suara tidak dapat bertemu untuk bergetar, bunyi tidak akan dihasilkan. Afonia juga boleh disebabkan dan selalunya disertai dengan ketakutan.

### Psikogenik

Afonia psikogenik sering dilihat pada pesakit yang mempunyai masalah psikologi yang mendasari. Pemeriksaan larinks biasanya akan menunjukkan lipatan vokal tunduk yang gagal menambah garis tengah semasa fonasi. Namun, pita suara akan bertambah apabila pesakit diminta batuk. Rawatan harus melibatkan perundingan dan kaunseling dengan pakar patologi pertuturan dan, jika perlu, pakar psikologi. 

Dalam kes ini, sejarah pesakit dan imobiliti unilateral yang didiagnosis menolak fungsi afonia.

Lihat juga
----------

* Kebisuan
* Senarai gangguan bahasa

Rujukan
-------

1. ↑  "What is loss of voice?".
2. 1 2  "Aphonia natural treatment". 2019-01-19.
3. ↑  Roper, T. A. (2014). *Clinical Skills - Page 162: Aphonia means "no sound"*. ISBN 9780199574926.
4. 1 2 3  "Aphonia: Causes, Treatment".

Pautan luar
-----------

|  |  |
| --- | --- |
| Pengelasan | * **MeSH**: D001044
 |

* Contoh Video Ketegangan Otot Afonia